Herberts Gubiņš

Herberts Kristians Gubiņš (dzimis , miris ) bija latviešu basketbolists, Latvijas basketbola izlases dalībnieks.

 Dzīvesgājums 
Dzimis 1914. gada 17. novembrī Rīgā. 1932. gadā absolvēja Rīgas pilsētas 1. ģimnāziju, uzsāka studijas LU Arhitektūras fakultātē.http://www.archiv.org.lv/studenti/index.php?id=1&kods=1&rinda=0&uzvards=Gubi%F2%F0&vards=Herberts&dzimg=&dzim=&fakultate=&matrikula=&lieta=&gads=&apraksts= Bija studentu korporācijas Selonija biedrs.Toronto ziņas , "Latvija Amerikā", nr. 10 (08.03.1980.) Līdztekus spēlēja basketbolu sporta biedrības "Gongs" komandā, 1936. gadā pārgāja uz US basketbola komandu.
Latvijas basketbola izlases sastāvā aizvadīja 4 spēles. Pirmais Eiropas čempions 1935. gadā, spēlēja valstsvienības sastāvā arī 2. Eiropas basketbola meistarsacīkstēs 1937. gadā.
H. Gubiņa otrs sporta veids bija burāšana, it sevišķi burāšana ar ledusjahtām. 1936. gadā Angerburgā Vācijā viņš uzvarēja starptautiskās ledusjahtu burāšanas sacensībās 15 m2 monotipa jahtu klasē.

Arhitektūru Latvijas Universitātē H. Gubiņš studēja līdz pat 1941. gada janvārim, kad Otrā pasaules kara sākumā kopā ar ģimeni izceļoja uz Vāciju. Tur viņu mobilizēja, un līdz pat kara beigām viņš bija tulks vācu armijā. Kara beigās viņš nonāca Kurzemes cietoksnī, kur 1945. gadā nokļuva Sarkanās armijas gūstā. 1950. gadā viņu kā Vācijas pilsoni atbrīvoja no gūstekņu nometnes un ļāva izbraukt uz Rietumvāciju, kur viņš turpināja arhitektūras studijas un strādāja savā profesijā. 1952. gadā viņš pārcēlās uz dzīvi Kanādā, kur sākumā strādāja par arhitektu, bet vēlāk kādā būvfirmā, kas cēla daudzstāvu biroju un dzīvokļu ēkas; šajā firmā viņš ar laiku kļuva par viceprezidentu.
Toronto Jauno vīriešu kristīgajā apvienībā (YMCA) H. Gubiņš turpinājis arī spēlēt basketbolu.nekropole.info

Miris 1980. gada 21. februārī Toronto, pēc kremēšanas urna ar viņa pīšļiem novietota Toronto Mount Pleasant kapsētas mauzolejā.

 Atsauces 

Kategorija:1914. gadā dzimušie
Kategorija:Rīgā dzimušie
Kategorija:1980. gadā mirušie
Kategorija:Latvijas basketbolisti
Kategorija:Eiropas čempioni basketbolā
Kategorija:Trimdas latvieši